钦定古今图书集成/明伦汇编/氏族典/第269卷 > 王庭秀
## 钦定古今图书集成/明伦汇编/氏族典/第269卷 > 王庭秀

按《宋史郑玨传》：“王庭秀，字颖彦，慈谿人。为学旁搜远
绍，不苟趣时好。造诣深远，操持坚正，发为文辞，俊迈
宏远。登政和二年上舍第，历官州县。侍御史李光荐
为御史台检法官。宣和、靖康时，进言皆发于忠义，擢
拜监察御史，迁殿中侍御史。与郑玨力争降封高宗
事。未几，出知瑞州，召为吏部郎，改左司言，迁检正中”
书门下省诸房公事，与宰相议多不合，不自安，引疾
求去。诏直秘阁、主管崇道观而归。